Βίβα Ρένα

Το Βίβα Ρένα είναι ελληνική κωμωδία του 1967 σε σενάριο των Λάκη Μιχαηλίδη και Γιώργου Κατσαμπή και σε σκηνοθεσία Κώστα Καραγιάννη.

Πλοκή 

Η Ρένα Φαφαλιού, λαϊκή τραγουδίστρια από την Κέρκυρα, μόλις απολύθηκε από το μαγαζί όπου εργαζόταν μαζί με τον αδερφό της που παίζει μπουζούκι, τον Στράτο, ενώ μια ξαδέρφη της με την οποία μοιάζει πάρα πολύ, η Πεπίτα ντι Κορφού, είναι βεντέτα του ελαφρού τραγουδιού που ζει στη Ρώμη μαζί με τον αρραβωνιαστικό της, Αντόνιο.

Ένας εφοπλιστής, ο Λάμπρος Φωκάς διοργανώνει μια δεξίωση στην οποία καλεί την Πεπίτα, με την οποία είχαν παλιότερα γνωριμία στη Νάπολη, για να τραγουδήσει, όμως εκείνη αδιαφορεί και δε θέλει να πάει. Ένας ατζέντης παρουσιάζει στον εφοπλιστή τη Ρένα στη θέση της Πεπίτας. Το κόλπο έχει επιτυχία. Όταν όμως η Πεπίτα αποφασίζει να πάει, ο Φωκάς εκνευρίζεται, αλλά στη συνέχεια ηρεμεί. Μετά, στη δεξίωση, Ρένα και Πεπίτα τραγουδούν με μεγάλη επιτυχία και ο Λάμπρος ερωτεύεται τη Ρένα.

Ηθοποιοί 
 Ρένα Βλαχοπούλου (Ρένα Παπαλιού / Πεπίτα ντι Κορφού)
 Λάμπρος Κωνσταντάρας (Λάμπρος Φωκάς)
 Νίκος Ρίζος (Στράτος Παπαλιός)
 Ανδρέας Μπάρκουλης (Αντόνιο)
 Μάκης Δεμίρης (ατζέντης)
 Δημήτρης Νικολαΐδης (Χριστόφορος)
 Ρία Δελούτση (γραμματέας)
 Νάσος Κεδράκας (δάσκαλος ιταλικών)
Μάκης Δεμίρης (ρεσεψιονίστ)
  Θάνος Παπαδόπουλος (Δημήτρης)
  Χρήστος Δοξαράς (ράφτης)
  Γιάννης Μπουρνέλης (γκρουμ)
 Αλέκος Κουρής (Αχιλλέας)
  Ντία Αβδή (πελάτισσα ξενοδοχείου)
  Νίκος Φέρμας (ταβερνιάρης)
  Κώστας Ντίνος 
  Ανδρέας Τσάκωνας (Μιχάλης)
  Μαίρη Ρήγα 
  Γιώργος Κυριακίδης (πελάτης ξενοδοχείου)
  Γιώργος Κωβαίος (πελάτης ξενοδοχείου)
  Λίζα Κουντούρη (πελάτισσα ξενοδοχείου)

Παραγωγή 
Η ταινία προβλήθηκε στις κινημτογραφικές αίθουσες τη σεζόν 1967-1968 κόβοντας 456.036 εισιτήρια  και κατατάχθηκε 7η ανάμεσα σε 99 ταινίες της ίδιας σεζόν.  Κυκλοφόρησε σε μορφή ντιβιντί στις 4 Απριλίου 2013. 

Η Ρένα Βλαχοπούλου ερμηνεύει στην ταινία τα τραγούδια "Κερκυραία", " Άνθρωπε της μοίρας μου" και "Είναι ο πόνος μου βαρύς" στα ελληνικά και τα "Τραγούδι της Πεπίτας" και "Ταραντέλα" στα ιταλικά.

Παραπομπές

Εξωτερικοί σύνδεσμοι
Βίβα Ρένα στο cine.gr
Βίβα Ρένα στο IMDb

Ταινίες του 1967
Ελληνικές ταινίες
Ταινίες σε σκηνοθεσία Κώστα Καραγιάννη
Ελληνόφωνες ταινίες
Ταινίες παραγωγής Καραγιάννης - Καρατζόπουλος
Ταινίες με μουσική σύνθεση Γιώργου Κατσαρού
Ελληνικές μουσικές κωμικές ταινίες